मानात (तुर्कमेनिस्तान)
मानात तुर्कमेनिस्तान की मुद्रा है। इसे एक नवंबर १९९३ को रसियन रूबल के स्थान पर ५०० रूबल = एक मानात की दर पर जारी किया गया था। मनात सौ तेनिसी से समविभाजित है। इसे संक्षिप्त तौर पर m से प्रदर्शित किया जाता है। एक जनवरी २००९ को नया मानात जारी किया गया। मनात शब्द रूसी शब्द मोनेता से लिया गया है, जिसका अर्थ सिक्का होता है। इस तरह से मानात शब्द न केवल तुर्कमेन बल्कि अजारी में भी सोवियत रूबल के लिए इस्तेमाल किया जाता था।
बांग्लादेशी टका
टका शब्द की उत्पत्ति 'टंका' शब्द से हुई है जो मूलत पुरानी तुर्की भाषा के शब्द 'तमगा' से आया है और जिसका अर्थ मुद्रा या मोहर होता है। एक समय में तुर्की दिल्ली सल्तनत की भाषा थी। पूरे बंगाल क्षेत्र में हमेशा से ही इस शब्द का प्रयोग मुद्रा के लिए होता रहा है। 14वीं शताब्दी में, इब्न बतूता ने पाया कि बंगाल सल्तनत में बंगाली लोग सोने और चाँदी के सिक्कों को दीनार की बजाय टका कहते थे।